cyanic-selkie/wikianc huggingface dataset:
Harry James Potter
Merujuk novel Harry Potter
Selepas kematian ibu bapanya, Harry terpaksa hidup bersama satu-satu keluarganya yang tinggal – adik perempuan ibunya, Petunia Dursley, dan suaminya, Vernon Dursley di sebuah pekan kecil Little Whinging di Surrey, England. Keluarga Dursleys tinggal di nombor empat, Privet Drive dalam rumah yang cantik yang mempunyai empat buah bilik dan selesa. Walau bagaimanapun, sepuluh tahun pertama Harry di sana, mereka mengabaikan Harry demi anak mereka sendiri Dudley Dursley dan mereka cuba untuk menanggalkan keajaiban diri Harry untuk menjadikannya"normal" dengan mengasingkannya dari dunia sihir dan apa-apa perkaitan dengannya termasuk perkataan "silap mata".
Aharen-san wa Hakarenai
Aharen-san wa Hakarenai (阿波連さんははかれない) merupakan sebuah siri manga Jepun yang ditulis dan diilustrasi oleh Asato Mizu. Ia mula disirikan dalam Shōnen Jump+ pada Januari 2017, dan telah dikumpulkan dalam 11 jilid tankōbon. Sebuah siri TV anime adaptasi oleh Felix Film dijangka untuk tayangan pada April 2022 menerusi Animeism.
Harry James Potter
Keluarga
Harry James Potter dilahirkan pada 31 Julai 1980, kepada James dan Lily Potter. Tidak banyak diketahui tentang hubungan kekeluargaan Harry. Ibunya dilahirkan sebagai Lily Evans, dalam keluarga Muggle dan selepas ibu bapa Harry mati, dia dihantar untuk tinggal bersama kakak perempuan ibunya, Petunia Dursley, dan keluarganya. Bapa Harry, James Potter, dilahirkan dalam keluarga berdarah sihir. Ini bermakna Harry adalah saudara jauh dengan keluarga sihir yang lain melalui bapanya, seperti mana yang Sirius Black katakan padanya yang semua keluarga lama sihir adalah berkaitan.
Aharen-san wa Hakarenai
Anime
Adaptasi siri televisyen anime telah diumumkan pada 31 Julai 2021. Siri ini diterbitkan oleh Felix Film dan diarahkan oleh Tomoe Makino, dengan Yasutaka Yamamoto berkhidmat sebagai ketua pengarah, Takao Yoshioka menyelia skrip, Yūko Yahiro mereka bentuk watak, dan Satoru Kōsaki dan MONACA mengarang muzik. Ia akan ditayangkan perdana pada 2 April 2022 menerusi Animeism di MBS, TBS dan BS-TBS. Lagu tema pembukaan ialah "Hanarenai Kyori" (Inseparable Distance) oleh TrySail, manakala lagu tema penamat ialah "Kyori-Kan" (A Sense of Distance) oleh HaKoniwalily.
Harry James Potter
Keluarga
James dan Lily meninggalkan Harry banyak peninggalan wang sihir, yang digunakan Harry untuk perbelanjaan sekolah; rakannya, Ron, yang datang dari keluarga yang besar dan miskin, kadang kala mencemburuinya. Jika Gringotts berfungsi seperti bank dunia biasa, simpanan tersebut pasti bertambah kerana tiada pengeluaran wang dari simpanan tersebut hinggalah Harry berusia sebelas tahun.
Harry mungkin mempunyai kaitan kekeluargaan dengan bapa angkatnya, Sirius Black. James dan Sirius mungkin sepupu – tidak memeranjatkan jika dilihat saiz keluarga Black. Charlus Potter telah mengahwini Dorea Black, cucu perempuan Phineas Nigellus Black. Sesetengah peminat menyatakan yang Dorea dan Charlus mungkin ibu bapa James – walau bagaimanapun, ini bertentangan dengan pernyataan Rowling iaitu ibu bapa James "tua dalam istilah sihir" apabila mereka mati, oleh kerana beliau mengatakan ahli sihir mempunyai "jangka hayat yang lebih panjang dari Muggles " (Griselda Marchbanks diketahui lebih dari 160) – Dorea mati ketika hanya 57. Dalam kata lain, Charlus dan Dorea dilahirkan pada generasi yang sama dengan datuk Sirius, maka berkemungkinan mereka adalah bapa James. Dalam kes yang lain, tiada saudara Harry yang lain dalam siri tersebut, berkemungkinan Charlus Potter berkaitan dengan Harry dalam mana-mana cara.
Harry Potter dengan Batu Hikmat
Seperti dalam Harry Potter dengan Batu Hikmat, Harry tidak mengetahui yang dirinya adalah ahli sihir sehingga hari lahirnya yang kesebelas. Rubeus Hagrid, penjaga mergastua Sekolah Hogwarts dan pembantu pengetua Profesor Albus Dumbledore, datang untuk menyerahkan kepada Harry jemputan untuk belajar di Hogwarts selepas jemputan yang sebelumnya dihalang oleh keluarga Dursley. Hagrid menerangkan kepada Harry tentang latar belakang sihirnya dan betepa terkenalnya dia di kalangan masyarakat sihir.
Harry kemudian belajar di Hogwarts, dan dimasukkan ke Rumah Gryffindor. Harry menjadi sahabat karib kepada Ron Weasley, dan kemudiannya Hermione Granger. Draco Malfoy, yang dimasukkan ke dalam Slytherin, menjadi musuh utama Harry di Hogwarts. Harry berkongsi asrama dengan Ron, Neville Longbottom, Seamus Finnigan dan Dean Thomas. Tahun pertama Harry berlaku banyak perkara dan di antaranya adalah pemilihannya sebagai Seeker bagi pasukan Quidditch Gryffindor kerana kebolehan beliau terbang dan kecekapan menangkap benda lalu membuatnya sebagai pemain termuda dalam abad tersebut.
Voldemort secara sembunyi keluar dari persembunyian, kembali ke dunia sihir untuk mendapatkan Batu Hikmat dalam pencariannya untuk mendapatkan semula jasad dan keabadian. Dengan mempergunakan guru Pertahanan Terhadap Ilmu Hitam Hogwarts, Profesor Quirrell sebagai tuan punya badan, Voldemort tiba di Hogwarts untuk mencari batu tersebut. Harry menghalang Voldemort dalam pencarian itu, dan Voldemort, yang tak berdaya untuk menyerang Harry dan memperoleh batu itu, melarikan diri dan meninggalkan Quirrell yang kemudiannya mati. Selepas menamatkan tahun pertamanya, Harry kembali ke rumah Dursleys dengan mengetahui yang masih ada orang menyayanginya dan tempat yang boleh dikatakan "rumah."
Harry Potter dan Bilik Rahsia
thumb|200px|Diari Tom Riddle (atau Lord Voldemort) yang menjadi punca kepada gangguan tahun kedua Harry di Hogwarts. Dalam Harry Potter dan Bilik Rahsia, Harry menghadapi lebih cabaran. Terdapat yang menjengkelkan (seperti cubaan Gilderoy Lockhart untuk mempergunakan kepopularannya dan sikap Colin Creevey yang mengagung-agungkan Harry), dan yang lebih serius adalah apabila satu sekolah mengetahui yang dia adalah parselmouth, dan mengesyakinya sebagai Waris Slytherin yang menyebabkan serangan di sekolah. Cabaran terhebatnya adalah apabila menghadapi Basilisk yang boleh membawa maut yang dilepaskan oleh memori Tom Riddle, imej Voldemort ketika muda. Tom Riddle melepaskan ular tersebut dari bilik yang diperkatakan dengan mengawal Ginny Weasley, melalui diari yang mengandungi sebahagian daripada jiwanya.
Harry membuktikan kecekalannya pada kemuncak cerita dengan menyelamatkan Ginny, membunuh Basilisk dengan pedang Godric Gryffindor dan menewaskan Riddle dengan menikam diari tersebut dengan taring beracun basilisk lalu menghancurkannya bersama roh Riddle di dalamnya.
Harry Potter dengan Banduan Azkaban
thumb|left|200px|Harry menggunakan seluruh tenaganya untuk menjelmakan mantera Patronus untuk menghalau serangan Dementor. Dalam Harry Potter dengan Banduan Azkaban, Harry mula berubah. Dia mula membangkitkan kemarahan dirinya apabila dia mempercayai yang Sirius Black, banduan yang melarikan diri dari Azkaban, bertanggungjawab terhadap pengkhianatan tentang kedudukan ibu bapanya pada Voldemort. Harry juga mula mengetahui yang Black adalah kawan baik bapanya dan juga bapa angkatnya. Perkara tersebut lebih membangkitkan kegeraman Harry dan mendorongnya untuk membunuh Black. Kemudian, Harry mengetahui yang pesuruh Lord Voldemort yang bernama Peter Pettigrew, kawan James dan Sirius, yang mengkhianati ibu bapanya. Ketika penghujung cerita, Sirius menawarkan kepada Harry sesuatu yang amat diingininya iaitu tinggal jauh daripada keluarga Dursley. Harry terus menerimanya tetapi keadaan tidak memberinya peluang apabila nama Sirius masih belum dibersihkan dan kini Sirius masih dalam pelarian apabila semua orang menggelarkannya sebagai pembunuh gila.
Harry Potter dalam Piala Api
Dalam Harry Potter dalam Piala Api, Harry telah tiba-tiba terpilih untuk bertanding dalam Kejohanan Ahli Sihir Trio, walaupun dia tidak memasukkan namanya malahan dia terlalu muda untuk masuk. Apabila bertanding, Harry terpaksa berhadapan dengan tiga tugasan bahaya untuk memenangi Piala Triwizard. Selepas Harry dan Cedric Diggory terpilih sebagai wira Hogwarts, mereka mula bersahabat. Harry memberitahu Cedric tentang apa yang wira sekolah lain telah tahu iaitu tugasan pertama untuk berhadapan dengan naga. Sebagai balasan, Cedric memberikan Harry pembayang untuk menyelesaikan petunjuk yang diberikan untuk tugasan kedua.
Harry mendapati yang guru Pertahanan Terhadap Ilmu Hitamnya, "Mad-Eye" Moody, adalah penyamar sepanjang tahun tersebut. Barty Crouch Jr. telah mengadakan rancangan untuk membantu Voldemort pulih - dialah yang meletakkan nama Harry ke dalam Piala Api dan menyebabkan Harry terpilih dalam kejohanan tersebut. Dia juga memastikan Harry berjaya untuk tiba ke Piala Kejohanan tersebut. Selepas Harry, Dumbledore, Snape dan McGonagall mendengar pengakuan daripada Barty Crouch Jr., Harry menceritakan semula segalanya kepada Dumbledore dan bapa angkatnya, kemudian tidur dengan lenanya dengan posyen tidur tanpa mimpi. Dalam novel inilah Voldemort kembali berkuasa.
Harry Potter dalam Kumpulan Phoenix
Harry Potter dalam Kumpulan Phoenix bermula dengan keadaan Harry di rumah keluarga Dursley yang terdesak untuk mengetahui sebarang berita tentang dunia sihir memandangkan Voldemort kini telah kembali (dan pihak kementerian enggan mengakuinya). Selepas melanggar peraturan dengan menjelmakan mantera Patronus untuk menyelamatkan nyawanya dan nyawa Dudley, Barisan Penjaga Pasukan Hadapan daripada Kumpulan Phoenix membantu Harry keluar dari rumah ibu dan bapa saudaranya dan dibawa ke Nombor 12 Grimmauld Place, sebuah rumah usang di London kepunyaan bapa angkatnya, Sirius Black yang kini adalah pusat gerakan operasi Kumpulan tersebut.
Harry mendapat tahu yang matlamat Kumpulan tersebut adalah untuk bersedia menghadapi Voldemort, tetapi dia tidak dapat mengetahui dengan lebih memandangkan dia masih terlalu muda. Harry mendapat tahu dari kawannya yang juga berada di Grimmauld Place bahawa pihak kementerian mengguna media masyarakat sihir untuk melancarkan kempen menentang Harry dan Dumbledore; The Daily Prophet memfitnahnya dengan memanggilnya dan Dumbledore sebagai penipu besar kerana 'mendakwa' yang Voldemort telah kembali.
Walaupun Harry di bawah umur dan menggunakan sihir, serta walaupun Kementerian Sihir dan sekutunya mencuba sedaya upaya untuk memenjarakannya (untuk memberhentikan sebaran cerita tentang kembalinya Voldemort), Harry berjaya juga dilepaskan dari tuduhan setelah pengakuan dibuat oleh Arabella Figg dan Dumbledore. Walau bagaimanapun, Menteri Sihir, Cornelius Fudge, yang menggugurkan tuduhan itu, menempatkan Dolores Umbridge di Hogwarts untuk memantau sebarang kegiatan yang berlawanan dengan kehendak Kementerian.
Perempuan ini, yang dibenci hampir semua warga sekolah, berkhidmat sebagai perisik, guru Pertahanan Terhadap Ilmu Hitam yang Baru, serta bertindak sebagai satu-satunya Pegawai Penyoal Siasat Tetinggi Hogwarts. Sebagai guru Pertahanan Terhadap Ilmu Hitam, dia langsung tidak mengajar amali yang mendorong Harry (setelah didesak oleh Hermione) untuk mengetuai kumpulan belajar (dan dinamakan 'Tentera Dumbledore' sempena mengajuk paranoia kementerian). Kedudukan perempuan itu sebagai Pegawai Penyoal Siasat membolehkannya mengubah undang-undang pendidikan dan peraturan sekolah, mengehadkan apa yang boleh dilakukan oleh warga sekolah dan menggunakan cara 'kekerasan yang halus' untuk mendenda terutama apabila Harry yang enggan menguubah ceritanya tentang Voldemort kerana dia mengetahui akan kebenarannya.
Sepanjang tahun, Harry dibayangi dengan satu gambaran yang pernah sekali membantu menyelamatkan Arthur Weasley selepas diserang Nagini, ular peliharaan Voldemort. Ketika menziarah Encik Weasley di Hospital Penyakit dan Kecederaan Ajaib St. Mungo, Harry tanpa sengaja mengetahui yang bayangan itu adalah dari minda Voldemort dan dia menjadi takut yang dia akan dirasuki Voldemort.
Setelah Voldemort mengetahui hal tersebut, dia merancang untuk membuatkan Harry percaya yang dia telah menangkap Sirius di Kementerian Sihir. Harry menerima bayangan tersebut ketika menduduki peperiksaan Sejarah Sihir. Dengan ditemani ahli Tentera Dumbledore seperti Ron Weasley, Hermione Granger, Ginny Weasley, Neville Longbottom dan Luna Lovegood, Harry dan mereka itu menunggangi yang thestrals, kuda reptilia yang berkepak kepunyaan sekolah, dan terbang ke pejabat kementerian di London dengan kepantasan yang menakjubkan. Mereka berhadapan dengan Death Eater, yang cuba untuk mencuri rakaman tilikan yang melibatkan Harry dan Voldemort. Tilikan inilah yang menjadi sebab mengapa Voldemort memerangkap Harry untuk ke Kementerian – kerana Harry sahaja yang boleh memegangnya selain nama yang tercatit di atas ramalan itu, dan memandangkan dia sendiri tidak boleh ke sana. Tanpa mengetahuinya, Harry mengambil ramalan tersebut dan mendapati yang itu semua adalah satu perangkap dan dia cuba melarikan diri bersama rakan-rakannya. Mereka bertarung sehingga kedua-dua pihak cedera hinggakan Bellatrix Lestrange menyiksa Neville dengan girangnya. Walau bagaimanapun, mereka diselamatkan apabila Kumpulan Phoenix bergegas tiba di Jabatan Misteri dan menyerang semula Death Eater. Ketika pertarungan, Sirius dibunuh oleh sepupunya, Bellatrix Lestrange. Kemudian, Harry yang marah mengejar Bellatrix hingga ke ruang lobi Kementerian dan ingin membunuhnya. Voldemort tiba dan sekali lagi cuba untuk membunuh Harry. Walau bagaimanapun, Dumbledore tiba dan bertarung dengan Voldemort sebelum dia melarikan diri ketika ketibaan para pekerja kementerian. Sebelum itu, bebola kaca yang mengandungi ramalan tersebut telahpun pecah.
Inilah satu-satunya pertarungan Dumbledore dan Voldemort dalam buku. Cornelius Fudge dan pekerja kementerian yang lain sempat melihat Voldemort yang Menghilang bersama Bellatrix. Kementerian akhirnya terpaksa menerima kenyataan yang Voldemort telah kembali. Kembali di Hogwarts, Dumbledore akhirnya menerangkan kepada tentang ramalan Sybill Trelawney yang menyebabkan Voldemort cuba membunuh Harry ketika kecil malah Dumbledore sendiri mendedahkan ramalan itu. Tetapi ketika itu, Harry tidak kisahkan ramalan tersebut kerana masih lagi tidak dapat menerima pembunuhan Sirius Walau bagaimanapun, dia mampu menerima kematian Sirius setelah berbicara dengan Luna yang turut telah kehilangan ibunya ketika kecil. Pada penghujung penggal yang Harry sering mengasingkan diri, dia kini menyedari akan kewujudan rakan-rakannya dan terharu dengan kesungguhan mereka untuk membantu.
Harry Potter dengan Putera Berdarah Kacukan
Dalam Harry Potter dengan Putera Berdarah Kacukan, masyarakat sihir mula menggelarkan Harry sebagai "yang Terpilih" — The Daily Prophet telah membongkarkan cerita tentang wujudnya ramalan dalam Kementerian yang Harrylah sepatutnya membunuh Voldemort. Walau bagaimanapun, dakwaan ini tidak dapat dibuktikan—Dumbledore dan Harry memutuskan, buat sementara ini, hanya sahabat baik Harry boleh mengetahui yang tentang maklumat tilikan itu. Maka, Harry memberitahu Ron dan Hermione tentang apa yang diketahuinya tetapi tidak kepada Menteri Sihir yang baru terpilih, Rufus Scrimgeour.
Harry, Ron, dan Hermione memerhatikan Draco Malfoy yang berkelakuan mencurigakan di Diagon Alley, dan Harry mendakwa yang Malfoy telah menyertai Death Eater. Ron dan Hermione menganggapnya sebagai suatu yang tidak mungkin.
Di Hogwarts, Harry dikejutkan apabila Snape ialah guru baru bagi subjek Pertahanan Terhadap Ilmu Hitam. Posyen pula diambil alih oleh rakan lama Dumbledore, Horace Slughorn. Slughorn berminat untuk menjadikan Harry dan beberapa palajar lain yang terkenal sebagai protégé. Slughorn berbaik dengan Harry sepanjang penggal dan pada masa yang sama Harry mendapati cinta barunya dengan adik Ron, Ginny.
Menjelang hujung tahun persekolahan, Dumbledore menemui tempat yang dipercayainya sebagai tempat tersembunyi satu daripada Horcrux dan membawa Harry bersama. Horcrux tersebut disembunyikan oleh Voldemort di tengah-tengah tasik yang dikelilingi Inferi di dalam sebuah gua yang pernah menjadi sebahagian daripada sejarah hidup Voldemort. Di tengah-tengah tasik tersebut terdapat sebuah pulau kecil. Terdapat sebuah mangkuk berisi posyen dan sekalung rantai bersama loket di dalamnya. Harry terpaksa mendesak Dumbledore untuk meminum sejenis posyen yang membuatkannya sangat terseksa semata-mata untuk mendapatkan loket yang berada di sana. Apabila Dumbledore dan Harry kembali ke perkarangan sekolah, keadaan di sana telahpun menjadi huru hara yang dilakukan oleh Draco Malfoy (dengan membawa Death Eater masuk ke sekolah) dan membuatkan berlakunya konfrontasi antara Severus Snape dan Dumbledore. Harry, yang sedang memakai jubah halimunan telah dipegunkan oleh Dumbledore untuk menghalangnya daripada mengganggu. Maka, Harry terpaksa menyaksikan kedahsyatan ketika Snape membunuh Dumbledore dan badan mentornya itu jatuh dari Menara Astronomi. Harry mengejar Snape dengan membati buta dan memegunkan beberapa Death Eater tetapi tetap tidak dapat bertarung menentang Snape dengan baik yang dengan megahnya mengatakan kepada Harry dengan megahnya yang Harry perlu belajar "tutup minda kamu dan mulut kamu" sebelum meninggalkan perkarangan sekolah. Selepas kematian Dumbledore, Harry membuka loket yang diperoleh dari gua tadi. Terdapat catatan di dalamnya mendedahkan yang loket tersebut adalah Horcrux palsu dan yang sebenarnya telah dicuri oleh R.A.B. Harry berasa kecewa kerana kematian Dumbledore hanya sia-sia. Selepas pengkebumian Dumbledore, Harry menyedari sama ada Hogwarts akan dibuka tahun depan atau tidak, dia tidak berninat untuk kembali tetapi dia membuat keputusan untuk memusnahkan Horcrux Voldemort yang tinggal. Harry turut tidak melupakan hasratnya untuk membalas dendam dan kini dia membenci Snape sebagaimana dia membenci Voldemort. Harry kini terasa kesunyian; dia merasakan yang dia telah kehilangan semua yang dicintai kepada Voldemort dan kini, pelindungnya yang terakhir dan terhebat telah mati. Ron dan Hermione, berjanji untuk bersama Harry dalam pencariannya walaupun itu bermakna terpaksa meninggalkan sekolah.
Harry Potter dengan Azimat Maut
Harry, Ron & Hermione tidak meneruskan pengajian tahun terakhir mereka di Hogwarts. Mereka memulakan misi untuk mencari Horcrux lain yang dalam teori Dumbledore mempunyai tujuh unit. Harry kini berdepan dengan cabaran yang lebih besar dimana beliau akan mula meninggalkan zaman remaja & kenakalan untuk menggalas tanggungjawab sebagai orang dewasa. Harry juga telah mengetahui kebenaran Severus Snape yang sebenarnya amat menyayangi beliau.
Penampilan, watak dan perhubungan
Harry sering diberitahu yang dia mempuyai wajah bapanya, dengan rambut hitam yang kusut dan memiliki mata menyerupai ibunya. Pada awalnya, Harry digambarkan sebagai kanak-kanak yang kurus dan kecil. Parut berbentuk panahan kilat di dahinya adalah bekas tinggalan Voldemort ketika cuba membunuhnya sejak kecil lagi. Parut tersebut turut menyakitkan Harry apabila dia dalam tekanan atau dalam keadaan bahaya. Harry juga mempunyai cermin mata bulat.
Dia dibesarkan dalam keluarga Dursley tanpa kasih sayang yang cukup dan juga tanpa sihir lalu membuatkan Harry mempunyai hasrat untuk mempunyai keluarga yang menjaganya dan mahukan keluarga dan kawannya selamat dari ancaman bahaya. Dia menyedari yang semua itu tidak akan berlaku selagi wujudnya Voldemort yang cuba untuk membunuhnya. Harry agak tertarik dengan dunia sihir dan sering menyahut cabaran yang membawa dirinya terlibat dalam risiko yang besar, tetapi dia sering meyakinkan rakannya untuk tidak membahayakan diri. Namun, kawan rapatnya tetap setia dan enggan membiarkannya pergi berseorangan. Harry mempunyai sedikit kekurangan iaitu dia cenderung untuk bersikap pesimistik, iaitu sering menganggap sesuatu yang buruk akan berlaku kpeadanya apabila dia terlibat dengan situasi tegang. Dia mudah marah, adakala ganas apabila sesiapa yang dia rapat dihina atau diancam. Dia juga tidak akan bertolak ansur dengan sesiapa yang tidak mempercayainya. Seperti sahabatnya, Ron, Harry tidaklah begitu bijak dalam pelajaran walaupun sering bersama Hermione yang membantunya dalam kerja sekolahnya. Harry kadangkala suka berjenaka yang bersahaja yang adakala melawakkan dan adakala menyakitkan hati.
Sebahagian dari kekurangan diri Harry adalah dipengaruhi oleh kehidupannya. Selain dari kurang mendapat kasih sayang, dia pernah menyaksikan banyak peristiwa pembunuhan orang yang disayangi dan dikenali. Pembunuhan ibu bapanya telah menjadi kenangan yang paling dahsyat – apabila mendengar bapanya menjerit kepada ibunya untuk "lari!", dan ibunya menjerit ketika dia hendak dibunuh ketika melindungi Harry. Dia turut menyaksikan rakan sekolahnya Cedric Diggory dibunuh oleh Peter Pettigrew ketika penghujung Kejohanan Ahli Sihir Trio, melihat bapa angkatnya Sirius Black dibunuh oleh seorang Death Eater di Kementerian Sihir, dan juga kematian mentor dan pelindung yang paling dihormati: pengetua Hogwarts, Albus Dumbledore, di tangan Severus Snape. Harry juga telah berhadapan dengan Voldemort lima kali dan pernah diseksa olehnya dengan Sumpahan Cruciatus.
Pada tahun kelimanya di Hogwarts, dia sanggup menahan tohmahan apabila hampir seluruh masyarakat sihir menentangnya, apabila mereka percaya yang dia ialah penipu yang mengharapkan perhatian ramai. Harry juga selalu dijadikan bahan cerita dan gosip dari banyak akhbar tabloid sihir.
Walaupun tidak sukar untuk Harry mempunyai rakan baik, dia mempunyai kesukaran untuk mengajak gadis Ravenclaw Cho Chang keluar. Kadang kala Harry mudah hilang sabar dan marah dengan Ron dan Hermione, terutama apabila mereka berdua sering bertelagah. Walau bagaimanapun, persahabatan mereka semakin utuh setelah lama mereka bersama hinggakan Rowling mengatakan Harry telah menganggap Ron dan Hermione ibarat keluarga sendiri. Ketika tahun keenam mereka di sekolah, apabila Ron dan Hermione bertelingkah, Harry masih menjadi sahabat baik mereka berdua, (selain dia melihat Ron sebagai kawan paling baik) ia menunjukkan yang Ron dan Hermione adalah sama dalam hidupnya. Harry juga mempunyai hubungan yang erat dengan golongan dewasa – yang paling jelas dengan Rubeus Hagrid, yang "menyelamatkannya" dari keluarga Dursley, dan dengan Albus Dumbledore mentor dan pengetuanya. Keluarga Weasley sudah menjadi keluarga kedua bagi Harry dan sering mengajaknya bersama mereka ketika cuti musim panas. Puan Weasley, yang diibaratkan ibu kepada Harry, melayan Harry seperti anaknya sendiri malah lebih baik lagi. Begitu juga adik beradik Weasley yang lain menganggap Harry ibarat adik beradik mereka dan Encik Weasley pula mengambil berat akan Harry. Harry turut mendapat yang perhubungannnya dengan Sirius Black membuatkannya mendapat perhatian dari seorang yang seperti ayahnya. Harry juga baik dengan bekas pengajar Pertahanan Terhadap Ilmu Hitam, profesor Remus Lupin, Penjarah yang terakhir dan sahabat baik bapanya.
Hubungan romantik
Sahabat perempuan baik Harry, Hermione sering dianggap sebagai kekasih Harry. Viktor Krum, yang berminat dengan Hermione, cemburukan Harry dalam Piala Api kerana dia berkata tentang Harry sepanjang masa; Rita Skeeter yang memanggilnya sebagai "cinta tiga segi" antara Harry, Hermione dan Viktor sebagai bahan menarik dalam Daily Prophet; dan akhirnya, apabila Cho Chang menjadi teman wanita dalam Kumpulan Phoenix, dia cemburukan persahabatan Harry dengan Hermione. Harry terpaksa berulang kali menerangkan tentang Harry dan Hermione persahabatan mereka.
Perhubungan Harry dengan Cho mula bercambah sejak Banduan Azkaban lagi, iaitu ketika dia mendapati betapa cantiknya dia. Hanya setahun kemudian apabila dia mula jatuh hati dan memberanikan diri untuk mengajaknya keluar bersama dalam Majlis tari Menari (Yule Ball) yang kemudian hanya mengetahui yang dia adalah teman wanita Cedric Diggory. Cho dan Cedric terpisah akibat kematian dan bermulanya buku kelima, Harry menjadi perhatiannya. Walau bagaimanapun, perhubungan tersebut tidaklah diharapkan Harry apabila Cho sentiasa bersedih dan menjadikan Harry sebagai pengganti Cedric kerana masih tidak dapat menerima hakikat yang Cedric telah mati. Kecemburuan Cho terhadap Hermione (yang cuba membantu dan menasihati Harry untuk bagaimana berinteraksi dengan gadis) menambahkan lagi kekeruhan. Selepas Cho mempertahankan Marietta Edgecombe yang mengkhianati Tentera Dumbledore, Harry tidak mampu menahan lagi dengan tangisan Cho dan memberi amaran kepadanya yang dia tidak mahu lagi bertolak ansur dengan tangisannya lagi. Perkara itu membuatkan Cho menjerit dan melarikan diri. Harry dan Cho tidak pernah berpisah secara rasmi tetapi mula menjauhi secara perlahan. Lambat-laun, dengan kemtian Sirius, dia tidak mempunyai perasaan lagi terhadapnya.
Berbeza dengan Cho, perhubungannya dengan Ginny Weasley, adik perempuan Ron, amat berlainan apabila J.K. Rowling mengatakan yang dia adalah gadis idaman dan unggul bagi Harry. Ginny turut jatuh hati dengan Harry sejak kali pertama diperkenalkan dalam Batu Hikmat dan muncul dalam Bilik Rahsia, Banduan Azkaban dan Piala Api, dan kemudiannya pudar dalam Kumpulan Phoenix apabila Hermione memberitahu Harry yang dia telah "menyerah kalah". Ini menunjukkan yang dia masih belum putus asa, cuma menyerah kalah. Dengan itu, dia tidak lagi malu-malu berhadapan dengan Harry. Harry tidak pernah mengetawakannya, membulinya dan memperlinya tetapi buat masa yang lama, dia tidak merasai apa yang dirasai Ginny terhadapnya. Kebelakangan tahun, Ginny sering dapat menenangkan amarah Harry dan akhirnya Harry mengaku yang dia rasa selesa apabila Ginny tidak terus mengadilinya.
Pada tahun keenamnya di sekolah, Harry sudah mula menimbulkan perasaan cemburu terhadap Dean Thomas, teman lelaki Ginny, melebihi apa yang dirasakan terhadap Cedric dua tahun sebelumnya. Ron tidak mengesahkan perhubungan Ginny dengan Dean, yang membuatkan Harry mentafsir bahawa Ron tidak mengizinkan sesiapapun menjadi teman lelaki Ginny. Ini membuatkan Harry percaya dia terpaksa memilih untuk menjadi teman lelaki Ginny ataupun menjaga persahabatannya dengan Ron. Ginny dan Dean berpisah dan apabila Harry menjulang Piala Quidditch kemenangan Gryffindor, tidak semena-mena dia mencium Ginny di hadapan semua yang ada di ruang tamu. Hermione kelihatan tersengih, Dean Thomas dengan serpihan kaca di tangan dan dengan muka yang sugul, Romilda Vane, pelajar tahun empat yang ada hati dengan Harry kelihatan seperti hendak membaling sesuatu dan Ron mempunyai perasaan yang bercampur baur tentang itu. Kemudian dia memberikan anggukan kecil yang bagi Harry, ia satu persetujuan. Hubungan Harry dengan Ginny buat beberapa minggu kemudiannya digambarkan sebagai sesuatu yang "membuatkan (Harry) lebih gembira dari apa yang pernah diingatinya." Pada penghujung buku keenam, Harry berpisah dengan Ginny semata-mata untuk memastikan keselamatannya kerana khuatir Voldemort akan mensasarkannya sebagai mangsa apabila tahu hubungan mereka. Ginny menerima keputusannya dan memberitahunya mungkin itu adalah "kerumitan wira", dan betapa dia tidak mampu senang selagi dia memusnahkan Voldemort, adalah mengapa dia menyukai Harry dan dia mengatakan yang dia takkan berputus asa dengannya (dan itulah nasihat Hermione kepadanya dahulu.)
Yang menariknya, bapa Harry, James, juga jatuh cinta kepada gadis yang menarik, berani bersuara dan berambut merah iaitu emak Harry, Lily.
Lihat Juga
Senarai Watak siri Harry Potter
Figuren der Harry-Potter-Romane
Zurah II
Pada ketika itu, pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah pop yeh-yeh telah diambil dari judul lagu popular The Beatles, (She Loves You - Yeh, Yeh, Yeh).
Kampung Dungun, Jeram
Kampung Dungun merupakan sebuah kampung yang terletak di Jeram, dalam Selangor, iaitu sebuah negeri di Malaysia.
Newark, New Jersey
Newark ialah bandar raya terbesar di negeri New Jersey, Amerika Syarikat, dan juga pusat kaunti Kaunti Essex. Newark diduduki oleh 277,140 orang, oleh itu merupakan kawasan perbandaran terbesar di New Jersey. Ia merupakan bandaraya ke-68 paling ramai penduduk di A.S. dan juga salah sebuah hab penerbangan, perkapalan dan pengangkutan kereta api negara.
Newark terletak di tengah-tengah "Gateway Region" New Jersey, kira-kira 8 mi di barat Manhattan. Lokasinya dekat Lautan Atlantik di Teluk Newark telah memudahkan kemudahan pelabuhannya, Pelabuhan Newark, iaitu kemudahan perkapalan kontena yang utama untuk kawasan metropolitan New York, dan juga yang terbesar di Pantai Timur Amerika Syarikat. Di Newark terletaknya Lapangan Terbang Antarabangsa Newark Liberty, lapangan terbang komersil perbandaran yang pertama dan antara yang paling sibuk di Amerika Syarikat.
Saint-Paulet
Saint-Paulet ialah komun di jabatan di Aude selatan Perancis.
Stesen MRT Khatib
Stesen MRT Khaṭib (NS14) merupakan sebuah stesen MRT yang terdapat di Bandar Baru Yishun, Singapura.
El Villar de Arnedo
El Villar de Arnedo merupakan sebuah bandar dan kawasan perbandaran yang terletak di Sepanyol dalam wilayah La Rioja.
Val (Daerah Tábor)
Val merupakan sebuah kampung dan kawasan perbandaran yang terletak di wilayah Tábor, wilayah Bohemia Selatan, Republik Czech.
Keude Bayu, Syamtalira Bayu, Aceh Utara
Keude Bayu merupakan sebuah kelurahan yang terletak di kecamatan Syamtalira Bayu, Kabupaten Aceh Utara, provinsi Aceh, Indonesia.
Sungai Sumida
Sungai Sumida ( 隅田川 Sumida-gawa) adalah sungai yang mengalir melalui bandaraya Tokyo, Jepun. Ia adalah cawangan dari Sungai Arakawa dan Iwabuchi menuju ke Teluk Tokyo. Antara cawangannya ialah Sungai Kanda dan Sungai Shakujii era Maharaja Meiji aliran utama sungai telah dilakukan bagi menghalang banjir.
Berikut ialah wad yang terletak di Tokyo:
Budaya
Noh ialah sejenis teater yang mementaska Sumida-gawa.Komposer British Benjamin Britten yang melawat Jepun pada tahun 1956, telah menulis drama 'Curlew River' (1964).
Teater Kabuki mementaskan 'Sumida-Gawa' dengan tajuk 'Gonichi Omokage'ditulis oleh Nakawa Shimesuke dihasilkan di Osaka pada 1784. Teater tradisional ini dicipta semula oleh Heisei Nakamura-za Festival di Lincoln Center di New York pada musim panas tahun 2007 dengan lakonan oleh Nakamura XVIII Kanzaburō.
Kesusasteraan
Matsuo Basho seorang penyair yang tertarik dengan Sungai Sumida. Kisah Sungai Sumida juga muncul dalam haiku oleh Issa pada 1820.
Sungai Sumida melalui bandar Tokyo sepanjang 27 kilometer, di bawah 26 jambatan yang berjarak kira-kira satu jambatan bagi setiap kilometer. Antara jambatan yang utama ialah : Ryogoku-Bashi ( Jambatan Ryogoku ), sejak dari 1932, menggantikan sebuah jambatan yang dibina pada 1659. Jambatan ini telah diabadikan banyak kali oleh Hiroshige.
Rabiulakhir
Rabiul Akhir merupakan bulan ke-4 di dalam kalendar Hijrah.
Sekolah Kebangsaan Bukit Lintang, Johor
Sekolah Kebangsaan Bukit Lintang atau nama ringkasnya SK Bukit Lintang, merupakan sebuah Sekolah kebangsaan yang terletak di SK. Bukit Lintang.
Pada 2009, Sekolah Kebangsaan Bukit Lintang memiliki 273 pelajar lelaki dan 276 pelajar perempuan, menjadikan jumlah keseluruhan murid seramai 549 orang. Ia mempunyai seramai 39 orang guru.2009
Enciso, La Rioja
Enciso merupakan sebuah bandar dan kawasan perbandaran yang terletak di Sepanyol dalam wilayah La Rioja.
Çobankol
Çobankol merupakan sebuah kampung yang terletak di daerah Zaqatala, Azerbaijan.
Pembunuhan beramai-ramai di Vukovar
Pembunuhan Vukovar atau Vukovar Masacre adalah jenayah perang yang terjadi pada 18 November 1991 hingga 21 November 1991 di bandar Vukovar, utara Croatia. Bandar ini terletak di sempadan Croatia / Serbia dan Montenegro. Lebih 200 orang kebanyakannya orang Croat ( termasuk orang awam dan askar tawanan) telah dibunuh dengan kejam. 194 orang telah dikenalpasti, dibunuh oleh tentera Serbia dan Montenegro dibantu oleh Tentera Yugoslavia ( JNA).
Pemimpin tentera Yugoslavia diketuai oleh Veselin Šljivančanin dan Mile Mrkšić telah didakwa kerana peranan dan tanggungjawab mereka  dalam merancang pembunuhan beramai-ramai dan disabitkan oleh Mahkamah Jenayah Antabangsa pada 2007. Pendakwaan asal terhadap mereka termasuk pembunuhan 264 bukan Serbia.
Ovčara
Ovčara adalah satu lokasi dekat Vukovar, Croatia di mana 200 orang banduan daripada Hospital Vukovar telah ditewaskan oleh  kuasa Serbia pada 20 November 1991. Ovčara adalah satu 'kem transit' yang dikendalikan oleh Serbia untuk tawanan Croatia dari Oktober hingga Disember 1991.
Kem Penjara
Ovčara terletak kira-kira 5 km di tenggara bandar Vukovar. Kawasan kni adalah kawasan pertanian dan ada ladang lembu yang diteroka sejak Perang Dunia II. Di sini terdapat gudang-gudang / stor penyimpanan yang dibina daripada batu-bata.
Pemerintah Serbia telah menukarnya menjadi kem penjara pada awal Oktober 1991. 3000 hingga 4000 orang tawanan telah ditahan/ dipenjarakan di sini. Kemudian mereka akan diangkut ke penjara Sremska Mitrovika atau kem Stajićevo, Begejci dan lain-lain.
Arkib kerajaan bandar Ovčara ada testimoni-testimoni tawan perang itu. Apabila mereka keluar dari bas, mereka telah dihentak dengan buntut senapang dan lain-lain senjata. Ovčara telah ditutup pada 25 Disember 1991. Sekitar 200 orang telah dibunuh dan 61 orang lagi hilang begitu sahaja.
Douillet
merupakan sebuah komun di jabatan Pays-de-la-Loire di barat-laut Perancis.
Pembunuhan beramai-ramai di Vukovar
Hospital Vukovar
Sebelum tercetusnya permusuhan, penduduk Serbia melayan mereka dengan buruk di hospital dan mereka takut untuk bertanya dan meminta pertolongan. Selepas pertempuran Vukovar pada 18 November 1991, ramai askar Croatia telah bersembunyi di hospital dan menyamar sebagai pesakit atau kakitangan hospital. Pihak Serbia berjaya menguasai hospital Vukovar  dan berjanji mereka yang keluar akan selamat.
Tetapi pihak berkuasa Serbia yang baru tidak menepati janji antara Serbia dengan Croatia. 300 lelaki telah dihimpunkan, dibawa masuk ke dalam bas dan hendak dihantar ke kem Ovčara. Ramai di antara mereka telah dipukul dan sampai di satu gaung di tengah hutan, mereka telah dibunuh. Sebuah jentolak menggali parit panjang dan mereka ditanah beramai-ramai. Di antara mereka yang terbunuh itu termasuklah warga Perancis yang menjadi askar upahan.
Akibat
Tugu Ovčara telah dibina bagi mengenang kembali mereka yang telah terbunuh. Tugu ini dibina oleh kerajaan Croatia, atas arahan Slavomir Drinković dan boleh dilawati mulai 29 Disember 1998.
Perbicaraan di mahkamah antarabangsa
Slavko Dokmanović selaku pengerusi Majlis Perbandaran Vukovar telah membawa kes ini ke peringkat antarabangsa  di Hague,Belanda pada 29 Jun 1998. Antara mereka yang dipertanggungjawabkan ialah bekas pegawai-pegawai seperti Veselin Šljivančanin, Mile Mrkšić dan Miroslav Radić.
Pada 27 September 2007, Mrkšić telah dihukum oleh Mahkamah Jenayah Antarabangsa sebagai bersalah membunuh dan menyiksa dan dipenjara 20 tahun. Šljivančanin didapati bersalah menyiksa dan dihukum penjara selama 5 tahun. Miroslav Radić telah dibebaskan.
Perbicaraan di Serbia
Pada 4 Disember 2003 di Serbia dan Montenegro, Mahkamah Jenayah Antarabangsa telah megadakan pen dakwaan terhadap Miroljub Vujović dan rakan-rakannya atas jenayah perang terhadap tawanan perang. Dakwaan juga dikenakan terhadap Milan Lazunčanin dan rakan-rakan pada 24, 2004 dan terhadap penjenayah Predrag Dragović.
Mahoba
Mahoba ialah sebuah perbandaran ("minicipal board") dalam daerah Mahoba di negeri Uttar Pradesh, India.
Pendidikan 2001
Menurut bancian India pada tahun 2001 Mahoba memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 60% lelaki dan 40% wanita mampu membaca. 16% dari populasi berusia di bawah 6 tahun. (2001)
Estollo
Estollo merupakan sebuah bandar dan kawasan perbandaran yang terletak di Sepanyol dalam wilayah La Rioja.
Jamadilawal
Jamadil Awal merupakan bulan ke-5 di dalam kalendar Takwim Hijrah.
Sekolah Kebangsaan Sedili Besar
Sekolah Kebangsaan Sedili Besar atau nama ringkasnya SK Sedili Besar, merupakan sebuah Sekolah kebangsaan yang terletak di Jalan Hj. Md. Lazim, Sedili Besar.
Pada 2009, Sekolah Kebangsaan Sedili Besar memiliki 94 pelajar lelaki dan 107 pelajar perempuan, menjadikan jumlah keseluruhan murid seramai 201 orang. Ia mempunyai seramai 20 orang guru.2009
Lima Bersatu
Pada ketika itu, pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah pop yeh-yeh telah diambil dari judul lagu popular The Beatles, (She Loves You - Yeh, Yeh, Yeh).
Nilo, Cundinamarca
Nilo merupakan sebuah kawasan perbandaran dan komuniti yang terletak di wilayah Magdalena Atas, Cundinamarca, Colombia.
Kamunting (kawasan negeri)
Kamunting merupakan sebuah bahagian pilihan raya negeri di Perak, Malaysia yang mempunyai wakil di Dewan Undangan Negeri (DUN) Perak dengan kod N.16.
Saint-Pierre-des-Champs
Saint-Pierre-des-Champs ialah komun di jabatan di Aude selatan Perancis.
Tanjung Bunga
Tanjung Bunga/Bungo merupakan sebuah desa yang terletak dalam (daerah) kecamatan Tanah Kampung, Kota Sungaipenuh, Provinsi Jambi, Indonesia.
Poskod
Poskod yang digunakan di Tanjung Bunga/Bungo adalah 37171. Terdapat 13 buah desa di dalam daerah kecamatan Tanah Kampung.
Pautan luar
Tanjung Bunga, Tanah Kampung, Sungaipenuh
Ezcaray
Ezcaray merupakan sebuah bandar dan kawasan perbandaran yang terletak di Sepanyol dalam wilayah La Rioja.
Kampung Tok Panjang
Kampung Tok Panjang boleh merujuk pada beberapa perkara, antaranya adalah:-
Jizyah
Jizyah ( جزْية) adalah hak yang diberikan oleh Allah kepada kaum Muslimin untuk menuntutnya daripada orang-orang kafir, kerana mereka tunduk kepada pemerintahan Islam (Daulah Islamiyah).Jizyah ialah cukai yang dikenakan ke atas individu bukan Islam yang berlindung di negara Islam. Jizyah merupakan harta umum yang dibahagikan mengikut kemaslahatan rakyat, dan wajib diambil setiap satu tahun dan tidak wajib diambil sebelum satu tahun. Hukum jizyah adalah wajib berdasarkan nash Al-Quran. Allah berfirman :
"Sampai mereka membayar jizyah dengan patuh, sedang mereka dalam keadaan tunduk." (Surah At-Taubah:29)
Abu Ubaid meriwayatkan di dalam kitab Al-Amwal dari Hassan bin Muhammad yang mengatakan: Nabi pernah menulis surat kepada Majusi Hajar untuk mengajak mereka memeluk Islam :
"Siapa sahaja yang memeluk Islam sebelum ini, serta siapa sahaja yang tidak diambil jizyah atas dirinya: Hendaklah sembelihannya tidak dimakan, dan kaum wanitanya tidak dinikahi."
Orang-orang kafir wajib dikenakan jizyah selagi mereka masih kufur, namun apabila mereka memluk agama Islam maka jizyah tersebut gugur dari mereka. Jizyah dikenakan ke atas orang, bukannya harta. Maka setiap orang kafir wajib membayar jizyah dan bukan ke atas harta mereka.
Perkataan jizyah diambil daripada perkataan jaza', yang mana jizyah itu diambil kerana kekufuran mereka. Oleh kerana itu jizyah tersebut tidak akan gugur sehingga mereka memeluk agama Islam. Jizyah juga tidak akan gugur walapun mereka ikut berperang. Ini kerana jizyah itu bukan bayaran untuk melindungi mereka. Jizyah juga tidak akan diambil melainkan daripada orang yang mampu sahaja. Allah berfirman: "Illa'an Yadin." Maksudnya kerana kemampuan mereka. Oleh kerana itu jizyah tidak diambil daripada orang yang tidak mampu. Disamping itu jizyah diambil daripada kaum lelaki sahaja dan tidak wajib bagi kaum wanita, anak-anak dan juga orang gila. Walaupun wanita tersebut datang ke negara Islam dan sanggup membayar jizyah sebagai bayaran kerana ingin menetap di sana, namun jizyahnya tidak wajib diambil, dia akan diterima tinggal di negara Islam dan dia bebas untuk tinggal dimana sahaja di negara Islam.
Jumlah jizyah ditetapkan mengikut kebijaksanaan dan ijtihad Khalifah. Harus diingat bahawa jizyah itu hendaklah tidak melebihi kemampuan orang yang berhak membayar jizyah. Daripada Ibnu Abi Najih yang mengatakan: "Aku bertanya kepada Mujahid: 'Apa alasannya penduduk Syam dikenakan 4 dinar sedangkan penduduk Yaman hanya 1 dinar?' Mujahid menjawab: 'Hal itu haya untuk mempermudah'." (Hadis ini dikeluarkan oleh Imam Bukhari).
Apabila Jizyah dikenakan terhadap orang yang mampu, manakala dia keberatan untuk membayarnya, maka dia dianggap mempunyai hutang jizyah. Dia akan diperlakukan sebagaimana orang yang berhutang dalam keadaan yang dia keberatan. Kemudian akan dilihat bagaimana mudahnya.
Fonzaleche
Fonzaleche merupakan sebuah bandar dan kawasan perbandaran yang terletak di Sepanyol dalam wilayah La Rioja.
Sekam
thumb|263x263px|Sekam [[padi yang dipisahkan dari beras]] Sekam adalah bahagian bulir bijirin berupa butiran kulit kering dan bersisik yang melindungi bahagian dalam (endospermium dan embrio).
Ia tidak dapat dimakan dan diasingkan dari bijirin yang ditumbuk tampi sebagai sisa pertanian, namun ia boleh digunakan dalam pelbagai fungsi lain.
Anatomi
Sekam terbentuk dari daun kudup yang mengelilingi biji benih utama tumbuhan rumput iaitu gluma (mirip duri kecil di bahagian pangkal), palea (bahagian penutup yang kecil) dan lemma (bahagian penutup yang besar dan kadangkala berbulu). Jenis-jenis primitif padi, gandum, serta beberapa bijian lainnya cenderung tertutup rapat oleh sekam, namun banyak kultivar modern gandum dan padi memiliki sekam yang mudah lepas atau mudah dipecah ketika digiling.
Sekam tidak sama dengan dedak: dedak termasuk bahagian dari endospermium dan terbentuk dari lapisan aleuron dan perikarp yang melekat.
Pengasingan dari bijrin
Isi bijirin baik padi, gandum atau seumpamanya diperolehi setelah ia ditumbuk - ia dahulu menggunakan alat berupa alu dan lesung namun bijirin kini lebih digiling untuk mendapatkan hasil sama.
Penggilingan atau penumbukan akan menghasilkan beras yang masih tercampur dengan sisa-sisa sekam atau pengotor lainnya. Tahap pembersihan berikutnya adalah pengayakan atau penampian: bijirin tertumbuk secara tradisional dilambung-lambung ke udara sehingga bahagian yang lebih berat terpisah dari bahagian sekam tertanggal yang ringan dan ditiup angin ini lalu terbuang.
Kegunaan
Ia sangat higroskopik yakni mudah menyerap cecair atau kelembaban, lalu menjadi ia bahan ideal sebagai alas kandang. Ia juga digunakan sebagai campuran pakan haiwan ternakan.
Selain itu, sekam dapat dibakar di ladang untuk dicampurkan bersama tanah sebagai bahan penyubur, ia juga dijadikan teknik hidroponik murah kerana sifat arang sekam yang mampu menahan tanaman. Sekam diperlukan untuk keperluan penanaman ulang tanaman ini. Bulir tanpa sekam (disebut beras untuk padi) tidak dapat digunakan sebagai bahan tanam, kecuali pada kultivar tanpa sekam.
Terdapat juga pengembangan terhadap pemergunaan semula sekam sebagai bahan mentah menghasilkan polimer plastik yang lebih mesra alam.
Duneau
merupakan sebuah komun di jabatan Pays-de-la-Loire di barat-laut Perancis.
Alen, Syamtalira Bayu, Aceh Utara
Alen merupakan sebuah gampong yang terletak di kecamatan Syamtalira Bayu, Kabupaten Aceh Utara, provinsi Aceh, Indonesia.
Alue Majron, Syamtalira Bayu, Aceh Utara
Alue Majron merupakan sebuah gampong yang terletak di kecamatan Syamtalira Bayu, Kabupaten Aceh Utara, provinsi Aceh, Indonesia.
Nitrosobenzena
Nitrosobenzena ialah sebatian organik dengan formula C6H5NO. Ia adalah salah satu sebatian nitroso organik prototaip. Ciri kumpulan fungsinya, ia berupakan spesies hijau gelap yang wujud dalam keseimbangan dengan dimer kuning pucatnya. Kedua-dua monomer dan dimer adalah diamagnet.
Keseimbangan monomer-dimer
Nitrosobenzena dan nitrosoarena lain biasanya mengambil bahagian dalam keseimbangan monomer-dimer. Dimer sering digemari dalam keadaan pepejal, manakala monomer berwarna dalam disukai dalam larutan cair atau pada suhu yang lebih tinggi. Dimer boleh dirumuskan sebagai Ar(O−)N+=N+(O−)Ar. Mereka wujud sebagai cis- dan trans-isomer kerana kehadiran ikatan rangkap N–N. Dimer kadangkala dipanggil azobenzenedioksida. Pengisomeran cis-trans berlaku melalui perantaraan monomer.
Dalam kes nitrosobenzena, bentuk monomerik metastabil boleh disediakan dengan pemejalwapan dengan kondenser cold finger. Bahan monomerik dikenakan pemejalwapan secara selektif kerana berat molekulnya yang lebih rendah dan dikumpul dalam kondenser sebagai kristal hijau gelap yang berkilat. Lama kelamaan, bahan monomerik menjadi dimer untuk memberikan induk azobenzena-N,N ′-dioksida sebagai pepejal kuning pucat. Seperti yang ditentukan oleh prinsip le Chatelier, nitrosobenzena wujud dalam fasa larutan sebagai campuran monomer dan dimer dalam keseimbangan dinamik yang komposisinya bergantung kepada suhu (monomer digemari pada suhu yang lebih tinggi) dan kepekatan (monomer digemari pada kepekatan rendah), serta identiti medium (fasa gas atau pelarut).
Penyediaan
Nitrosobenzena yang pertama telah dihasilkan oleh Adolf von Baeyer melalui tindak balas difenilmerkuri dan nitrosil bromida:
Sintesis moden memerlukan penurunan nitrobenzena kepada fenilhidroksilamina (C6H5NHOH) yang kemudiannya dioksidakan oleh natrium dikromat (Na2Cr2O7).
Nitrosobenzena juga boleh disediakan melalui pengoksidaan anilina menggunakan asid peroksimonosulfurik (asid Caro) atau kalium peroksimonosulfat di bawah keadaan dwifasa. Ia biasanya disucikan melalui pemejalwapan atau penyulingan wap, di mana ia mempunyai sifat fizikal berbentuk cecair hijau yang menjadi pepejal tidak berwarna.
Pencirian tindak balas
Kadangkala tindak balas pemeluwapan dengan sebatian metilena aktif menghasilkan produk tindak balas O-nitroso-aldol:
Orkes Irama Ria
Kumpulan Orkes Irama Ria  merupakan sebuah kugiran yang aktif pada era 1960-an. Ia pernah merakamkan lagu pada piring hitam dengan penyanyi utamanya Suleiman Bakar.
Sate
Sate ataupun satai ialah sejenis makanan yang dicucuk dengan lidi berasal dari bahasa Jawa bahagian Blora. Secara khususnya, sate dibuat daripada kepingan daging yang dicucuk pada lidi kelapa atau buluh, dan dibakar menggunakan api arang kayu.
Sate dipercaya berasal dari Masakan Jawa bahagian Blora Cepu  yang kemudian  telah menyebar hampir keseluruh di Indonesia, di mana ia telah menjadi hidangan kebangsaan. Sate juga popular di kebanyakan negara Asia Tenggara termasuk Filipina, Thailand, Malaysia, Singapura dan Vietnam.
Dalam petikan dari buku Encyclopaedia of Chinese and Oriental Cookery, sate adalah masakan Jawa. thumb|Monument Sate di Blora Cepu Pintu masuk utama Barat Jateng Jatim "Walaupun kedua-dua Thailand dan Malaysia mendakwanya sebagai milik mereka, asal Asia Tenggaranya adalah di Jawa, Indonesia. Di sana sate dibangunkan daripada kebab India yang dibawa oleh peniaga Islam. Malah India tidak boleh menuntut asal usulnya, kerana di sana ia adalah warisan pengaruh Timur Tengah.